text: [{"text_idx": "#000000", "text": "Skriva fyri li\u0301vi er eitt altjo\u0301\u00f0a a\u0301tak, har fo\u0301lk kring allan heim skriva br\u00f8v. Vit skriva a\u0301heitanarbr\u00f8v til myndugleikar og samhugabr\u00f8v til mannar\u00e6ttindaverjar. Vit birta vo\u0301n vi\u00f0 hv\u00f8rjum br\u00e6vi\u00f0 og i\u0301 einum av trimum ma\u0301lum si\u0301ggja vit eina i\u0301t\u00f8kiliga broyting. Vit bjarga li\u0301vum vi\u00f0 or\u00f0um."}, {"text_idx": "#000006", "text": "Nassima situr i\u0301 fongsli, ti\u0301 hon hevur arbeitt og tosa\u00f0 hart um manglandi r\u00e6ttindi hja\u0301 kvinnum."}, {"text_idx": "#000007", "text": "Alt si\u0301tt li\u0301v hevur Nassima virka\u00f0 fyri kvinnur\u00e6ttindum i\u0301 Saudi Arabia. Hon er ein av fleiri kendum aktivistum, sum hava arbeitt saman fyri r\u00e6ttindum hja\u0301 kvinnum i\u0301 Saudi Arabia at koyra bil, og at flyta seg runt uttan at mannliga verji teirra skulu go\u0301\u00f0kenna hetta."}, {"text_idx": "#000008", "text": "I\u0301 Saudi Arabia er lo\u0301gga\u0301vu, sum a\u0301leggur kvinnum at bi\u00f0ja um loyvi fra\u0301 si\u0301num mannaliga verja, ta\u0301 t\u00e6r skulu naka\u00f0. Ta\u00f0 kann vera alt fra\u0301 sto\u0301rum til sma\u0301 ting, s.s. at fara u\u0301t, at fer\u00f0ast, at gifta seg, at arbei\u00f0a og at s\u00f8kja s\u00e6r heilsuhja\u0301lp. Fleiri av hesum lo\u0301gunum eru broyttar og eru mildari i\u0301 dag enn fyri fa\u0301um a\u0301rum si\u0301\u00f0ani. M.a. ti\u0301 at Nassima og a\u00f0rar vi\u00f0 henni hava arbeitt fyri at fa\u0301a hesar lo\u0301gir broyttar."}, {"text_idx": "#000010", "text": "I\u0301 2016 skriva\u00f0i Nassima \u201cHvi\u0301 er ta\u00f0 ikki a\u0301settur ein aldur, ta\u0301 ein kvinna er vaksin, og sja\u0301lv kann taka a\u0301byrgd fyri egnum li\u0301vi og avger\u00f0um i\u0301 li\u0301vi si\u0301num?\u201d"}, {"text_idx": "#000011", "text": "Nassima var\u00f0 handtikin fyri hennara fri\u00f0arliga mo\u0301tm\u00e6li i\u0301 juli 2018. I\u0301 fongslinum hevur hon veri\u00f0 fyri pi\u0301ning. Hon hevur veri\u00f0 avbyrgd fra\u0301 hinum fangunum fra\u0301 feburar 2019 til feburar 2020. Hon sleppur at ringja einafer\u00f0 um vikuna, men tey nokta\u00f0 henni vitjan. Sakf\u00f8rari hennara sleppur heldur ikki at vitja hana. ."}, {"text_idx": "#000013", "text": "Tu\u0301 kanst vera vi\u00f0 til at halda vo\u0301nini uppi og at heita a\u0301 myndugleikarnar i\u0301 Saudia Arabia um at lata Nassimu leysa beinanvegin."}, {"text_idx": "#000017", "text": "Um tu\u0301 ynskir at kny\u0301ta fra\u0301l\u00e6ru i\u0301 mannar\u00e6ttindum og/ella br\u00e6vaskriving at a\u0301vi\u0301sum l\u00e6rugreinum, hava vit n\u00f8kur hugskot til, hvussu hetta kann gerast."}, {"text_idx": "#000019", "text": "S\u00f8ga og samfelagsfr\u00f8\u00f0i: her kundi veri\u00f0 undirvi\u0301st i\u0301 heimsyvirly\u0301singini hja\u0301 ST og hvussu vit yvirh\u00f8vur fingu yvirly\u0301singina at byrja vi\u00f0. I\u0301 eldru flokkunum kundi eisini veri\u00f0 komi\u00f0 inn a\u0301 ST, um felagsskapir, demokrati og r\u00e6ttarsamfelag og politiskar ideologir. Eisini ber til at koma inn a\u0301 s\u00f8guna og st\u00f8\u00f0una hja\u0301 a\u0301vi\u0301sa landinum."}, {"text_idx": "#000020", "text": "F\u00f8royskt, danskt, enskt, spankt og franskt: n\u00e6mingarnir kunnu fa\u0301a vitan um, hvussu a\u0301vi\u0301s or\u00f0 og a\u0301vi\u0301st ma\u0301l kann rigga. Hetta kann l\u00e6ra tey at u\u0301ttrykkja seg kla\u0301rt og samanhangandi i\u0301 einum formi, sum ho\u0301skar seg til slagi av br\u00e6vi og st\u00f8\u00f0una. Og er ma\u0301li\u00f0 fra\u0301 einum landi, hv\u00f8r ma\u0301l n\u00e6mingarnair l\u00e6ra, er ju\u0301 eu\u00f0s\u00e6\u00f0 at skriva br\u00e6vi\u00f0 a\u0301 hesum ma\u0301li."}, {"text_idx": "#000022", "text": "Eg skrivi fyri li\u0301vi, ti\u0301 vit gera mun"}, {"text_idx": "#000026", "text": "Gjaldstreytir Privatli\u0301vspolitikkur og farspor 3D Secure"}]